Na osnovu člana 19. stav (1) i člana 20., a u vezi sa članom 31. stav (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 i 93/17), Agencija za državnu službu Bosne i Hercegovine, na zahtjev Ministarstva finansija i trezora Bosne i Hercegovine, raspisuje

**INTERNI OGLAS**

**za popunjavanje radnih mjesta državnih službenika**

**u Ministarstvu finansija i trezora Bosne i Hercegovine**

**1/01 Stručni savjetnik za pravne poslove**

**1/02 Stručni savjetnik za aranžmane sa evropskim i drugim finansijskim institucijama**

**1/03** **Šef Odsjeka Glavne knjige trezora**

**1/04** **Stručni savjetnik za računovodstvo budžetskih korisnika (Sarajevo, Banja Luka i Mostar)**

**1/05 Stručni savjetnik za pravne poslove trezora**

SEKTOR ZA PRAVNE, KADROVSKE, OPŠTE I FINANSIJSKE POSLOVE

Odsjek za pravne, kadrovske, opšte i zajedničke poslove

**1/01 Stručni savjetnik za pravne poslove**

**Opis poslova i radnih zadataka**: Samostalno izrađuje normativne akte, predlaže izmjene u propisima i opštim aktima, sačinjava nacrte ugovora, sporazuma i drugih pravnih akata potrebnih za funkcionisanje Ministarstva, vodi upravne postupke, uključujući i posebne ispitne postupke, izrađuje nacrte rješenja u postupcima koje vodi, obavlja druge upravne radnje, izrađuje pojedinačne pravne akte, priprema pravna mišljenja iz nadležnosti institucije, po potrebi zastupa instituciju u postupcima pred nadležnim organima, a koji se odnose na radnopravni status zaposlenih u instituciji, sačinjava odgovore na tužbe, žalbe i predstavke građana, pruža stručne savjete iz područja primjene propisa, učestvuje u izradi godišnjeg programa rada, kvartalnih i mjesečnih planova rada i izvještaja o radu iz nadležnosti odsjeka i Sektora, kao i druge poslove po nalogu šefa Odsjeka. Za svoj rad neposredno odgovara šefu Odsjeka, kome podnosi izvještaj o radu.

**Posebni uslovi:** VSS - pravni fakultet, VII. stepen ili ekvivalent Bolonjskog sistema sa ostvarenih 180, odnosno 240 ECTS bodova; najmanje 3 godine radnog iskustva u struci; položen stručni upravni ispit; poznavanje engleskog jezika; poznavanje rada na računaru.

**Status:** državni službenik – stručni savjetnik.

**Broj izvršilaca:** jedan (1)

**Mjesto rada:** Sarajevo

SEKTOR ZA ODNOSE SA FINANSIJSKIM INSTITUCIJAMA

Odsjek za operativno realizovanje finansijskih aranžmana

**1/02 Stručni savjetnik za aranžmane sa evropskim i drugim finansijskim institucijama**

**Opis poslova i radnih zadataka**: Priprema i realizacija finansijskih aranžmana u vezi sa odobrenim kreditima i grantovima evropskih finansijskih institucija; Izrađuje partnerske strateške dokumente evropskih finansijskih institucija za zemlju i projekata; finansijsko upravljanje projektima finansiranim u skladu sa procedurama evropskih finansijskih institucija; praćenje alokacije depozita u domaćim i međunarodnim komercijalnim bankama iz kredita i grantova evropskih finansijskih institucija i upravljanje rizicima; saradnja sa krajnjim korisnicima projekata finansiranih iz izvora evropskih finansijskih institucija i praćenje boniteta korisnika velikih infrastrukturnih projekata; implementacija ugovora koji nemaju međunarodni karakter; ocjena optimalnosti izbora izvora finansiranja evropskih finansijskih institucija upotrebom analitičkih alata; unapređenje regionalne saradnje i podrška projektima regionalnog karaktera koje podržavaju evropske finansijske institucije. Obavlja informativno-analitičke aktivnosti u vezi sa radom u Odsjeku. Obavlja i druge poslove po nalogu šefa Odsjeka. Za svoj rad odgovara šefu Odsjeka kome podnosi izvještaj o radu.

**Posebni uslovi:** VSS – ekonomski fakultet, VII. stepen ili ekvivalent Bolonjskog sistema sa ostvarenih 180, odnosno 240 ECTS bodova; najmanje 3 godine radnog iskustva u struci; poznavanje engleskog jezika; položen stručni upravni ispit; poznavanje rada na računaru.

**Status:** državni službenik – stručni savjetnik.

**Broj izvršilaca:** jedan (1)

**Mjesto rada:** Sarajevo

SEKTOR ZA TREZORSKO POSLOVANJE

Odsjek Glavne knjige trezora

**1/03 Šef Odsjeka Glavne knjige trezora**

**Opis poslova i radnih zadataka**: Šef Odsjeka Glavne knjige trezora koordinira rad Odsjeka i odgovoran je za organizovanje i obavljanje poslova iz nadležnosti Odsjeka, raspoređuje poslove na državne službenike i zaposlenike i daje bliža uputstva o načinu obavljanja tih poslova, osigurava blagovremeno, zakonito i pravilno obavljanje svih poslova iz nadležnosti Odsjeka, redovno usmeno ili pismeno upoznaje pomoćnika ministra o stanju obavljanja poslova iz svoje nadležnosti, problemima koji postoje u obavljanju tih poslova predlažući mjere za njihovo rješavanje, postupa prema nalozima pomoćnika ministra i obavlja najsloženije poslove iz nadležnosti Odsjeka, kao i druge poslove po nalogu pomoćnika ministra. Odgovoran je za korištenje finansijskih, materijalnih i ljudskih potencijala dodijeljenih Odsjeku. Šef Odsjeka odgovara za svoj rad i upravljanje pomoćniku ministra.

**Posebni uslovi:** VSS – ekonomski fakultet, VII. stepen, ili ekvivalent Bolonjskog sistema sa ostvarenih 180 odnosno 240 ECTS bodova; najmanje 4 godine radnog iskustva; položen stručni upravni ispit; poznavanje engleskog jezika; poznavanje rada na računaru.

**Status:** državni službenik – šef unutarnje organizacijske jedinice.

**Broj izvršilaca:** jedan (1)

**Mjesto rada:** Sarajevo

**1/04 Stručni savjetnik za računovodstvo budžetskih korisnika (Sarajevo, Banja Luka i Mostar)**

**Opis poslova i radnih zadataka**: Kontrola i odobravanje unosa faktura i ostalih poslovnih promjena u ISFU, sravnjavanje stanja na računima poslovnih banaka po izvodima sa stanjem u Glavnoj knjizi trezora, ispravke i korekcije evidentiranja poslovnih promjena za sve budžetske korisnike kroz Glavnu knjigu trezora, unos, odobravanje i evidentiranje faktura u ISFU po pravosnažnim i izvršnim sudskim presudama, unos i odobravanje obaveza za plaćanje po računima usluga i provizije poslovnih banaka, praćenje zakonskih i podzakonskih propisa i opštih akata iz područja finansiranja i računovodstvenog evidentiranja poslovnih promjena budžetskih korisnika, koordinacija rada sa finansijskim službenicima budžetskih korisnika u provedbi odgovarajućih uputstava i pravilnika na osnovu kojih se vrši evidentiranje poslovnih promjena u pomoćnim knjigama i Glavnoj knjizi trezora i daje prijedloge za unapređenje ovog procesa, daje uputstve i informacije svim budžetskim korisnicima vezano za pomoćne knjige i Glavnu knjigu trezora, unos i odobravanje faktura za plaćanje po odlukama o odobravanju sredstava iz tekeće rezerve, sačinjava instrukcije, procedure i druge podzakonske akte iz nadležnosti Odsjeka kao i druge poslove po nalogu šefa Odsjeka. Za svoj rad odgovara šefu Odsjeka kome podnosi izvještaj o radu.

**Posebni uslovi:** VSS – ekonomski fakultet, VII. stepen, ili ekvivalent Bolonjskog sistema sa ostvarenih 180 odnosno 240 ECTS bodova; najmanje 3 godine radnog iskustva; položen stručni upravni ispit; poznavanje engleskog jezika; poznavanje rada na računaru.

**Status:** državni službenik – stručni savjetnik.

**Broj izvršilaca:** jedan (1)

**Mjesto rada:** Sarajevo

Odsjek za centralizovani obračun plata

**1/05 Stručni savjetnik za pravne poslove trezora**

**Opis poslova i radnih zadataka**: Priprema zakone, druge propise i opšte akte iz nadležnosti Sektora za trezorsko poslovanje, daje mišljenja, prijedloge i učestvuje u pripremi informativnih, analitičkih i drugih materijala iz područja trezorskog poslovanja, priprema mišljenja na nacrte i prijedloge međunarodnih sporazuma, ugovora i konvencija, zakona, odluka, pravilnika, informacija i drugih akata Vijeća ministara u vezi sa finansijskim aspektom i ostalim aspektima vezanim za nadležnosti Sektora, priprema akte Ministarstva iz nadležnosti Sektora, daje pravna mišljenja koja se odnose na pravne propise iz područja trezorskog poslovanja i obračuna plata u institucijama BiH, kao i druge poslove po nalogu šefa Odsjeka. Za svoj rad odgovara šefu Odsjeka kome podnosi izvještaj o radu.

**Posebni uslovi:** VSS – pravni fakultet, VII. stepen ili ekvivalent Bolonjskog sistema sa ostvarenih 180 odnosno 240 ECTS bodova; najmanje 3 godine radnog iskustva; položen stručni upravni ispit; poznavanje engleskog jezika; poznavanje rada na računaru.

**Status:** državni službenik – stručni savjetnik.

**Broj izvršilaca:** jedan (1)

**Mjesto rada:** Sarajevo

***Na ovaj oglas mogu se prijaviti samo osobe zaposlene kao državni službenici u Ministarstvu finansija i trezora Bosne i Hercegovine.***

***Napomena za kandidate:***

* Izborni proces se provodi u skladu sa odredbama Pravilnika o uslovima i načinu obavljanja internih konkursa, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17 i 28/21). Više informacija o konkursnim procedurama dostupno je na [www.ads.gov.ba](http://www.ads.gov.ba) u dijelu „Zapošljavanje/Vrste konkursnih procedura“.
* Za provođenje konkursne procedure po ovom oglasu formirat će se jedna (1) Komisija za izbor.
* Komisija za izbor utvrđuje ispunjavanje uslova oglasa na osnovu dokumentacije dostavljene uz prijavu, te vrši izbor kandidata na osnovu znanja, sposobnosti i kompetencija pokazanih na stručnom ispitu, koji se za kandidate prijavljene na interni oglas sastoji od intervjua.
* Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH.
* Nezavisno o svim drugim zahtjevima iz ovog oglasa, kandidati koji su završili studije po Bolonjskom sistemu studiranja, dužni su, pored ostale tražene dokumentacije, obavezno dostaviti diplomu prvog ciklusa (ili osnovnog dodiplomskog studija), čak i ako se oglasom traži drugi i treći ciklus Bolonjskog sistema studiranja, osim za integrisane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od opštih uslova za postavljenje, u skladu sa članom 22. stav 1. tačka g) Zakona o državnoj službi u institucijama Bosne i Hercegovine, obavezni su na isti donijeti uvjerenje o nevođenju krivičnog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.

***Priprema dokumentacije*:**

**Skreće se pažnja kandidatima** da su potrebnu dokumentaciju na oglas dužni dostaviti u skladu sa [Pravilnikom o karakteru i sadržaju javnog konkursa, načinu sprovođenja intervjua i obrascima za sprovođenje intervjua](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom oglasa.

S tim u vezi, kandidati se upućuju na pojašnjenje - tekst na službenoj internet stranici www.ads.gov.ba, u dijelu [„Zapošljavanje/ Napomena za kandidate/ Stop greškama u prijavama!“](https://www.ads.gov.ba/bs-Latn-BA/articles/69/stop-greskama-u-prijavama), te posebno odredbe Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua, koje definišu dokumentaciju: prijavni obrazac; univerzitetsku diplomu; važeće uvjerenje o državljanstvu; [uvjerenje o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); dokaz o traženom radnom iskustvu; dokaz o traženom nivou znanja stranog jezika; dokaz o traženom nivou znanja rada na računaru; uvjerenje o nevođenju krivičnog postupka; rok i način dostavljanja prijave.

***Potrebni dokumenti:***

**I Ovjerene kopije:**

* univerzitetske diplome (nostrifikovane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
* dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjerenu kopiju univerzitetske diplome dostavi uvjerenje visokoškolske ustanove da dodatak diplomi nije uopšte izdat, niti za jednog diplomca;
* [uvjerenja o državljanstvu](http://www.ads.gov.ba/v2/index.php?option=com_content&view=article&id=149&Itemid=65&lang=bs#UD) (ne starije od 6 mjeseci od dana izdavanja od strane nadležnog organa);
* [uvjerenja o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI);
* [potvrde ili uvjerenja kao dokaza o traženoj vrsti radnog iskustva](http://www.ads.gov.ba/v2/index.php?option=com_content&view=article&id=149&Itemid=65&lang=bs#RI);
* dokaza o traženom nivou znanja stranog jezika;
* dokaza o traženom nivou znanja rada na računaru;

**II Svojeručno potpisan**:

* popunjen obrazac Agencije za državnu službu BiH: isti možete preuzeti na web stranici Agencije: [www.ads.gov.ba](http://www.ads.gov.ba). Napominjemo da potpisan i [popunjen obrazac](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) ne može služiti kao dokaz bilo kog uslova iz teksta oglasa, isti olakšava rad organu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjerene kopije dokumenata nemaju ograničen rok važenja, pod uslovom da ni dokumenti čije su kopije ovjerene nemaju naznačen (preciziran) rok važenja.

Sve tražene dokumente treba dostaviti najkasnije do **28.04.2023. godine** putem poštanske službe preporučenom pošiljkom na adresu:

**Ministarstvo finansija i trezora BiH**

**„Interni oglas za popunjavanje radnih mjesta državnih službenika** **u Ministarstvu finansija i trezora BiH“**

**Trg BiH broj 1, 71000 Sarajevo**

Ispunjavanje uslova utvrđenih ovim oglasom računa se sa danom predavanja prijave.

Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa, kao i kopije tražene dokumentacije koje nisu ovjerene, neće se uzimati u razmatranje.